CELEX: 62014TN0101
Language: hr
Date: 2014-02-10 00:00:00
Title: Predmet T-101/14: Tužba podnesena 10. veljače 2014. – British Aggregates protiv Komisije

14.4.2014   
            
            
               HR
            
            
               Službeni list Europske unije
            
            
               C 112/52
            
         Tužba podnesena 10. veljače 2014. – British Aggregates protiv Komisije
   (Predmet T-101/14)
   2014/C 112/67
   Jezik postupka: engleski
   
      Stranke
   
   
      Tužitelj: British Aggregates Association (Lanark, Ujedinjena Kraljevina) (zastupnici: L. Van den Hende, odvjetnik, i L. Geary, Solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               sukladno članku 263. UFEU-a poništi Odluku Komisije od 31. srpnja 2013. C(2013) 4901 final objavljenu u Službenom listu Europske unije 28. studenoga 2013. u predmetu SA.34775 (ex N863/2001) – Porez na agregate;
            
         
               —
            
            
               naloži tuženiku snošenje troškova tužitelja u ovom postupku.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Kao prvi tužbeni razlog navodi se da je Komisija počinila očitu pogrešku u ocjeni odlučujući da tri izuzetka prema Zakonu o financijama iz 2001. ne dovode do selektivnosti i stoga ne čine državnu potporu sukladno članku 107. stavku 1. UFEU-a.
            
         
               2.
            
            
               Kao drugi tužbeni razlog navodi se da Komisija nije obrazložila razloge za pobijanu odluku kao što to zahtijeva članak 296 UFEU-a iz razloga što nije objasnila zašto različit tretman sličnih situacija ne predstavlja državnu potporu. Nadalje, obrazloženje koje je pružila Komisija kontradiktorno je u odnosu na spornu odluku.
            
         
               3.
            
            
               Kao treći tužbeni razlog navodi se da je Komisija povrijedila svoju obvezu da pokrene formalni ispitni postupak sukladno članku 108. stavku 3. UFEU-a, s obzirom da se ne radi o slučaju u kojem Komisija može zauzeti čvrst stav da mjera ne predstavlja potporu bez nužnog detaljnog ispitivanja stvari.